
1. A filozófiai gondolkodás legkülönbözőbb korszakai- 
ban is találkozunk egy ősrégi, már a görög gondolkodás által 
megközelített, de tudtommal teljes öntudatossággal még ki 
nem mondott meggyőződéssel, hogy t. i. semmiféle téren sem 
állhat fenn relativum absolutum nélkül. E tételt a correlativitas 
elvének fogjuk nevezni s legáltalánosabb formában úgy tartjuk 
kifejezhetőnek, hogy «relativum» és aabsoluturm minden téren 
egymás nélkül meg nem álló correlativ dolgok. 

2. Bármily kevés bizonyosat is tudunk Sokrates gondol- 
kodásáról, annyi bizonyosnak látszik, hogy a szofisták 
elleni küzdelmében főleg arra törekedett, hogy azok teljes 
relativizmusát ad absurdum vezesse s így önmagukkal való 
ellenmondásra kényszerítse ellenfeleit. Úgy látszik azt ta- 
nítja, hogy a relativizmus sem állhat fenn oly ismeretek 
nélkül, melyek nemcsak relatíve, de már absolute igazak. 
Mert ha azt állítjuk, hogy minden megismerésünk csak 
relatív, mert mindennek mértéke az ember, akkor legalább 
azon állításunkat, hogy minden megismerés relatív s hogy 
mindennek mértéke ép az ember és nem más élőlény — 
már absolute igaz megállapításnak vesszük. Mintha Sokrates 
azt ismerte volna fel, hogy a bizonytalanságnak, a kételynek 
sőt a valószínűségnek fogalmai sem lehetnek érvényesek oly 
fogalmak érvénye nélkül, melyek már nem bizonytalan, 
kétes és csak valószínű érvényűek. Az a belátás dereng So- 
krates gondolkodásában, hogy midőn valamit kétesnek, csak 
valószínűnek vagy bizonytalannak mondunk, már igaz, 
vagyis helyes és logikus ítéletet akarunk kimondani. Igaznak 
és logikusnak állítani valamely ítéletet pedig annyit tesz, 
mint végül oly belátásokra építeni, amelyek már nem von- 
hatók kétségbe, mert minden kétely már felteszi érvényüket. 
Bár a még differenciálatlan fogalmak ködén keresztül, de 

Sokrates — úgy látszik — felismeri a correlativitas elvének 
logikai aspedusát, midőn észreveszi, hogy a relatív igazság 
fogalmában bennrejlik az abszolút igazság fogalma, mely 
nélkül az előbbi sem állhat fenn. 

8. Ugyanezen elv ontológiai aspedusát pillantja meg 
Platón, kinek filozófiája sok tekintetben nem is egyéb, 
mint ennek a princípiumnak az alkalmazása. Az érzéki világ 
változó, múlandó, tökéletlen és egyes dolgokból áll. E jelzők 
mind azt jelentik, hogy az érzéki világ tárgyai mindnyájan 
valami tőlük különbözőtől függnek, tehát relatívak. Ebből 
kiindulva Platón már most úgy okoskodik, hogy tehát kell 
léteznie egy változatlan, örökkévaló, tökéletes egyetemessé- 
gekből álló világnak, amelytől az érzéki világ függ, amelynek 
az érzéki világ csak homályos tükörképe. Az eszmék világa 
az abszolút létező, mely lehetővé teszi a relatív érzéki világot . 
Az érzéki realitások, e relatív, feltételezett valóságok abszolút 
correlatumai a platói ideák, melyek megértésének titka, 
hogy bennök nem szisztematikusan kidolgozott és szabatos 
fogalmakat, hanem még részben költői ködön át való intuíció- 
~ kát látnak: oly sejtelmeket, melyeket Platón még nem tudott 
pontos és öntudatos fogalmakba öltöztetni. 

4. Ugyancsak a correlativitas elvének pontosabb kifejtése 
és alkalmazása alkotja Aristoteles filozófiájának is alapját. 
Ennek egész lényegét az a tétel jellemzi legjobban, hogy 
aváyxíj orrjvai «meg kell állani» minden magyarázatban, egy 
ponton, «mert nem lehet a végtelenségig visszamenni bizo- 
nyításainkban s a princípiumok keresésében)). Ez logikai téren 
azt teszi, hogy minden állítás igazsága végül oly alaptéte- 
lekben gyökerezik, melyek már önmagukban bizonyosak 
vagyis evidensek, mert enélkül magát a bizonytalanságot 
sem lehetne kifejezni egész bizonyossággal: ezért minden 
tudomány végül az észelvben gyökerezik, tehát az észben, 
mely «igazabb, mint a tudomány*). Ezért jut Aristoteles a 
logikai alapelv formális fogalmáig, bár a logikai alapelvek 
közül csak az egyiket pillantja meg: az azonosság elvét, 
azt is csak negatív formájában, mint princípium contra- 
dictionist. Metafizikai téren Arist ot elesnél a correlativitas 

elvének követése abban áll, hogy kiemeli, miszerint nincs 
változás (mozgás) valami nélkül, ami nem változik (nem 
mozog), vagyis a változás fogalmának csak úgy lehet érvénye, 
ha van valami absolutum, melyhez mint absolute változat- 
lanhoz viszonyítva mondjuk, a változót változónak. Efhikcti 
téren pedig ugyanezen belátás annak a felismerésére vezet 
Aristotelesnél, hogy relatív jóság nem lehetséges legfőbb 
(abszolút) jóság nélkül, mert a változó és feltételes jóság 
fogalma felteszi a változatlan és feltétlen jóság fogalmát, 
különben nincs dolog, melyhez viszonyítva mondjuk némely 
esetben a jót csak feltételesnek. Ebből folyólag a cselekvés 
céljai is feltesznek egy végső célt, amelynek végül minden 
cselekvés szolgálatában áll. 

A végső absolutum, mely Aristotelesnél minden téren 
a relativumnak correlatuma, végelemzésben az istenség. Ez 
istenség, mint a (eviláginak nevezett relativum abszolút 
correlatuma kell, hogy minden téren különbözzék a relativum- 
tól vagyis a világtól, s ez a belátás alapja Aristoteles dualiz- 
musának, illetőleg theizmusának szemben az eleaták moniz- 
musával. Az istenség, mint absolutum abszolút ész viszonyítva 
az emberi szellem relatív észnyilvánulataihoz s ennyiben 
mintegy hordozója a végső apxg- knek, melyeknek mint végső 
princípiumoknak felismerésén nyugszik minden megismerés. 
Ez az absolutum a végső abszolút nyugvó és változatlan 
szemben a változóval és mulandóval s ennyiben lehetővé 
teszi, hogy egyáltalában létezhessék változás, keletkezés és 
elmúlás, tehát mint ilyen első mozgatója a világfolyamatnak. 
Végül az istenség a legfőbb tökély és boldogság, az abszolút 
jóság megvalósulása, mely mint minden lény vágyódásának 
végső célpontja nyújtja azt a mértéket, melyhez viszonyítva 
a múlandó dolgok csak relatíve jók. Mint minden lény vágyó- 
dásának végső tárgya a világot megindítja a legfőbb jóra 
való törekvésben s ezért Aristoteles metafizikájának végső 
tanítása az, hogy az istenség a világot úgy mozgatja, mint 
«a szeretett azt, aki szereti)) — xtvii de cus épápevov. Tehát 
mint minden szeretet végső tárgya mozgatja, mintegy maga 
felé vonzza a mindenséget: minden lény oly virág, mely 

a mozdulatlan sötétségből az istenség napfénye felé tö- 
rekszik. 

5. Hy módon a correlativitas elvének felismerése Ari- 
stotelesnél az istenbizonyíték gondolatában csúcsosodik, mely 
valójában a peripatetikus bölcselet legbensőbb magva. És 
viszont: minden istenbizonyíték lényege a correlativitas 
elvének olyatén alkalmazása, mely a relativ és múlandó 
érzéki világgal szemben valamiféle abszolút és örökkévaló 
realitást vesz fel, mint az előbbi correlatumát. Hogy ez 
ontológiai absolutumot a különböző filozófai rendszerek 
mily néven könyvelik el, szempontunkból mellékes. 

Az ontológiai relativum abszolút correlatumát Spinoza 
szubstanciának, Kant magánvalónak, Fichte Énnek, Schelling 
Absolutumnak, Hegel abszolút ideának, Schopenhauer aka- 
ratnak, Berbert Spencer Ismeretlennek, a materializmus 
anyagnak, az energetizmus energiának nevezi. Bennünket e 
tanulmányban csak a correlativitas elvének jelentése, hord- 
ereje és érvényességének végső alapja érdekel s így távol áll 
tőlünk, hogy a princípium metafizikai alkalmazásának 
problémáját e helyt érdemlegesen tárgyalni akarnók. Az 
elvünkre vonatkozó kérdések közül csak a három legáltalá- 
nosabb fog bennünket e tanulmány keretében foglalkoz- 
tatni. Az egyik annak a megállapítása, hogy a correlativitas 
elvének mi a jelentése megismerésünk különböző tárgyköreire 
nézve, a másik, hogy ha összes ismereti tárgyainkat egység- 
ben tekintjük, mi az a végső absolutum, melynek felvételét 
elvünk szükségesnek mutatja. És végül, hogy princípiumunk 
érvénye min alapszik: már önmagában is evidens tételt 
fejez-e ki, vagy pedig egy nálánál elemibb alapprincipiumra 
vezethető-e vissza? Lássuk e problémákat egyenként. 

. 6. Megismerésünk tárgyait, mint ezt más helyütt már 
volt alkalmunk tüzetesen kifejteni, három nagy osztályba 
sorolhatjuk, amennyiben megismerhetünk bizonyos prin- 
cípiumokat, továbbá mathematikai szintéziseket és végül létező 
dolgokat. 

7. Princípiumoknak nevezzük azon igazságokat, amelyek 
érvénynyel bírnak minden lehető tárgyra; ilyenek a logikai 


Difitized 


bv Google 


Qriginal from 

NEW YORK PUBLIC LIBRARY 



A correlativitas elve. 


47 


elvek. E princípiumokat külön ismerettárgynak kell tekin- 
tenünk ép azon jellegüknél fogva, hogy egyetemes módon 
és a priori vonatkoznak minden lehető tárgyra. Már a közép- 
korban észrevették, hogy az u. n. transcendentiák, aminők 
skolasztikus felfogás szerint az «unum, verum et bonum» 
specifikus ismereti tárgyak, az újkor bölcseletében pedig 
Kant figyelmeztet erre, midőn megalkotja a «transcendentalis 
megismerés» és ennek megfelelőleg a «transcendentalis mód- 
szer)) fogalmát. A princípiumok körében a correlativitas elve 
oly formát ölt, hogy bármely igazság végül oly alapigazságok 
érvényét teszi fel, amelyek mint tételek már önmagukban 
bizonyosak és evidensek. A relativum itt bármely igazság 
(igaz tétel), melynek érvénye egy másik, őt logikailag meg- 
előző tételtől függ; az absolutumot pedig, mint e relativumok 
szükségképi correlatumát azon végső alapelvek képviselik, 
melyek érvényük alapját egyedül önmagukban bírják, 
tehát nem függenek más tételektől s így absolutumot kép- 
viselnek az igaz tételek világában. És valóban: a közelebbi 
megfontolás csak igazolhatja amaz aristoletikus belátást, 
hogy ismereteink megalapozásában nem lehet a végtelenig 
visszamenni)), mert hiszen az ellenkező álláspont önmagának 
mond ellen. Ha ugyanis el is fogadjuk, hogy ismereteink 
megalapozásában a végtelenig kell visszamennünk, vagyis — 
ami ezzel egyértelmű — ha azt valljuk, hogy sehol sem talá- 
lunk oly tételre, mely már egyedül önmagánál fogva bizo- 
nyos, akkor már avval, hogy elismertük, miszerint teljesen 
bizonyos, hogy nincs már önmagában bizonyos tétel, el- 
ismertünk oly tételt, mely igenis már önmagában teljesen 
bizonyos. Mert ha azt állítjuk, hogy bizonyos, miszerint 
nincs már önmagában teljesen bizonyos tétel, akkor e tételt 
igaznak mondjuk. Ámde valamely tételt igaznak állítani 
annyit tesz, mint azt logikusnak vagyis végelemzésben 
bizonyos végső logikai alapelvekből igazolhatónak mondani. 
Mert a logikai elvek s az ezeken épülő logikai szabályok 
elveszítenék minden bizonyosságukat, ha nem gyökereznének 
végül oly princípiumokban, aminő pl. az azonosság elve, 
mely már tovább nem igazolható, mert hiszen minden iga- 

zolás logikai művelet, mely felteszi az azonosság elvének 
érvényét, különben nem vallhatná, hogy ép ő fejez ki igaz- 
ságot, nem az ellenkező álláspont. A logicitas vagyis az 
igazság fogalma tehát feltesz oly alapelveket, melyek már 
önmagukban bizonyosak, evidensek, tovább már nem igar 
zolhatók, vagyis feltesz a correlativitas elvénél fogva abszolút 
princípiumokat. 

8. A mathematikai szintézisek megismerésének körében 
a correlativitas elve abban nyilvánul meg, hogy minden 
mathematikai tétel végelemzésben már önmagában evidens 
alapbelátásokban gyökerezik. A geometriában ezeket axió- 
máknak nevezzük, az arithmetikában pedig az axiomatikus 
elemi belátásokat az egyszerű természetes számsor struk- 
túrája tartalmazza. A mathematikában az elemi, már tovább 
nem igazolható tételek képviseük az absolutumot mindazon 
math. tételekkel, mint relativummal szemben, amely tételek 
bizonyosságuk alapját végelemzésben ez alapbelátásokban 
bírják. 

9. A létező dolgok körében a correlativitas elve szintén 
odavezet, hogy abszolút létezőt vagy létezőket nyomozzunk, 
melyek előfeltételei minden relatív valóságnak. Két meta- 
fizikai conceptio születik meg ebből mindenekelőtt: a 
szubstancia és az ákcidencia fogalma. A tapasztalatunkban fel- 
merülő létezők körében ugyanis mindenekelőtt a realitások 
két nagy osztályát különböztetjük meg: az egyikbe azok 
a létezők tartoznak, amelyeknek önálló létük van, a másikba 
azok, amelyek csak más létezőkkel kapcsolatban léteznek. 
Az előbbieket szubstanciáknak nevezzük; ilyenek: egy emberi 
individuum, egy épület, a toll, mellyel írok stb. Az utóbbiak 
az akcidenciák, aminők a tulajdonságok, a képességek, a 
relációk, amelyek csak mint valami szubstanciának tulajdon- 
ságai és képességei, illetőleg mint már meglevő szubstanciák 
relációi létezhetnek, de önálló realitással nem bírnak. Az 
aristotelesi metafizika e klasszikus distinkciója azonban 
nem biztosít még arról, hogy evvel elértük a correlativitas 
elve ontológiai koncepciójának végső megformulázását. Maga 
Arist oteles sem elégszik meg avval, hogy az egyes szubstanciá- 

kát mint absolutumokat megjelölje az akcidenciákkal, min t 
relativumokkal szemben; ő maga is — mint láttuk — az 
egyes szubstanciákon felül keres még absolutumot a létezők 
világában. Nem kutatjuk e tanulmány keretében, vájjon 
joggal teszi ezt úgy ő, mint mindazon bölcselők, kiket a 
correlativitas elve tovább hajt a transcendens világba az 
abszolút létező vagy létezők keresésében. Mert hiszen annak 
eldöntésében, hogy a correlativitas elvének végső ontológiai 
formája mit jelent — mint alább látni fogjuk — teljesen 
közömbös, vájjon a végső ontológiai absolutumot immanens- 
nek vagy transcendensnek tartjuk-e. Mert egy dolog bizo- 
nyos s ép ennek igazolására vállalkozunk a következőkben: 
hogy a végső abszolút jellegű prjesuppositio, melyre minden 
létező rászorul, legyen e létező bármi is a szó ontológiai 
értelmében — egy nem ontológiai mozzanat: az igazság 
abszolút érvényessége. Ennek folytán állítjuk, hogy a corre- 
lativitas elvének a létező dolgokra való alkalmazása kivezet 
a lét világából, vagyis az ontológiából s a tiszta logika közelé- 
ben mutatja ki a végső absolutumot, mely minden egyéb 
relativumnak abszolút correlatuma. 

10. E célból Aristoteles azon tételéből kell kiindulnunk, 
hogy «mindennek annyi része van a létezésben, amennyi 
része az igazságban van» — íxaarov «5« i%ec zotj ehat ourot 
xat Trjg aXij&eíaq (Metaph. II. 1. p. 998. b 81). Ez azt teszi, 
hogy ha valami létezik, akkor annak megfelel azon tétel 
igazsága, hogy az létezik. Vagyis: ha valami létezik, igaz, 
hogy az létezik; ha valami változik, igaz, hogy az változik; 
ha valami keletkezik és elmúlik, igaz, hogy az keletkezik és 
elmúlik. Létezés és igazság tehát párhuzamosak: minden 
létezésnek s a létezés minden változásának megfelel vala- 
mely igazság — de megfordítva nem mondható, hogy 
minden igazságnak megfelel létezés. Még pedig azért nem, 
mert az igazságok köre tágabb mint a létezés köre : 
vagyis vannak (érvényesek) oly igazságok, amelyek nem 
létezőkre vonatkoznak, mint pl. a mathematikai igazsá- 
gok, s vannak oly igazságok is, amelyek nemcsak létezőkre 
érvényesek, aminők pl. az azonosság elve. Ez okból nem 

osztjuk azok nézetét, kik az érvényességet a lény formájá- 
val azonosítják. 

: Két mozzanatot kell kiemelnünk a minden létezésnek 
megfelelő igazság természetére vonatkozólag. Az egyik, 
hogy az igazság nem merőben szubjektív mozzanat, amely 
nézetre korunk pszichologizmusa hajlik, továbbá, hogy az 
igazság időtlen, tehát változatlan még abban az esetben is, 
ha valami változásnak, keletkezésnek és elmúlásnak igazságát 
is fejezi ki. 

11 . Az igazság, mely megfelel a létezésnek s avval pár- 
huzamos, nemcsak merőben szubjektív gondolati megállapí- 
tást jelent, vagyis nem lehet a létezésnek megfelelő igazság 
fennállási módjának nehéz problémáját akként megoldani, 
hogy «objective csak a létező világ létezik, míg a neki meg- 
felelő igazság csak a megismerő alany tudatának pszichikai 
tartalma*. Nem fogadhatjuk el e megoldást, mert már az 
«alany» s a ^pszichikai tartalom* fogalma felteszi azt, hogy az 
alany s e tartalom fogalmai helyesek, tehát igazak s ugyan- 
csak igazak a róluk mondott Ítéletek is. Az alany fogalma, 
mint minden fogalom tehát már felteszi az igazság fogalmát, 
melyet tehát circulus vitiosus volna érvényében vagyis fenn- 
állásában ettől az alanytól, illetőleg ez alany ismerési aktusai- 
tól függővé tenni, már pedig ezt teszi a pszichologizmus, 
midőn az igazság fennállását az emberi alany pszichikai 
életéhez köti. Az igazság tehát általában a így azon igazságok 
összessége is, mely a létezésnek megfelel, fennállásában nem 
a megismerő subjectumtól függ, hanem érvényében már 
előfeltétele a megismerő subjectumnak is. 

Ámde vigyáznunk kell a terminológiával: ugyanezen 
okból a létezésnek megfelelő igazság voltaképen objektivnék 
sem mondható. Mert amit az imént a subjectumról mon- 
dottunk, áll az objektív létezőre is, hogy t. i. fogalma már 
felteszi az igazság fennállását. Mert hiszen minden dolog 
azáltal létezik, hogy «része van az igazságban* vagyis hogy 
igaz, hogy létezik. Az igazságot tehát, melyet úgy a sub- 
jectum mint az objectum, mint létező, érvényében feltesz, 
nem lehet azután circulus vitiosus nélkül akár a subjectum. 

akár az objectum létezésétől függővé tenni. Az igazság 
érvényében nyilván előfeltétele minden létezésnek s így felette 
áll azon dualizmusnak, mely a létező világon belül subjec- 
tumot és objectumot létesít. 

12. Már ebből a körülményből magából is következik a 
létnek megfelelő igazság második jellemző mozzanata: az 
időtlenség. Mert ha az igazság előfeltétele a létnek, akkor 
előfeltétele a lét minden specifikus határozmányának is. 
Ámde minden létező időben van s így az igazság előfeltétele 
lévén az idő fogalmának is, ő maga nem lehet időben. De kü- 
lönben is: az igazság fennállásának módja: az érvényesség 
épúgy mást jelent, mint a létezés, mint ahogy a kör mást 
jelent, mint a háromszög. 

Az igazság ez időtlensége azt teszi, hogy ami igaz, az 
igaz volt mindig és igaz is lesz mindig, függetlenül attól, 
hogy azt valaki elismeri-e vagy sem, sőt függetlenül attól 
is, hogy azon tárgy, amelyre az igazság vonatkozik, meg-e 
szűnik létezni. Ámde e ponton rögtön felmerülnek mindazon 
nehézségek, melyek Szent Ágostontól kezdve, ki az igazság 
időtlenségét először pillantotta meg egész tisztaságában, 
állandóan foglalkoztatják a gondolkodókat, ha az újkoriakat 
nem is annyira, mint a középkoriakat. Ha ugyanis az igazság 
megmarad, ha azon ténycsoport pl. történeti esemény, 
melyet kifejez, el is múlik, akkor e történeti esemény igaz 
volt akkor is, midőn még meg sem történt. Mert hiszen az 
időtlenség a «jelen», «múlt» és «jövő» fogalmainak az elimináló- 
dását jelenti. De ha a változó dolog igazsága változatlan, 
akkor éles határvonal emelkedik az igazság és a lét világa 
között s ez esetben a platói dualizmusba sodródunk s annak 
minden nehézsége feltorlódik előttünk. 

Szerencsére, ha közelebbről szemügyre vesszük a múlandó 
dolgokra vonatkozó igazság fogalmát, a nehézség nem oly 
nagy, ahogy az első pillanatra látszik. Á helyes szempontot 
a következő körülmény adja meg. Minden, ami valamikor 
be fog következni a létező világban, okaiban már most 
megvan s meg volt mindig. Mert hiszen minden, ami van és 
történik, szükségképen létezik és történik, s így egy minden- 

4* 


Digitized by 


Gck igle 


Qrigiraal from 

NEW YORK PUBLIC LIBRARY 



52 


Pauler Ákos. 


tudó elme mindazt, ami valaha be fog következni, a múlt 
bármely pillanatában, illetőleg a jelenben teljességgel előre- 
látná. Az a körülmény tehát, hogy mi bizonyos dolgokat és 
eseményeket még nem meglevőknek, illetőleg még nem 
bekövetkezetteknek látunk, tudásunk korlátoltságának követ- 
kezménye. Ugyanennek folyománya tehát az is, hogy bizo- 
nyos tételekről, pl. a jövő eseményekre vonatkozó megállapí- 
tásokról azt mondjuk, hogy azok még nem igazak, holott ha 
ismereteink köre tágabb volna, minden bekövetkezendő ese- 
ményt már most igaznak mondhatnánk. Épen így vagyunk 
a lények és események elmúlásával is. Itt is voltaképen úgy 
áll a dolog, hogy semmi sem múlik el teljesen, mert hatásai- 
ban minden mindig megmarad s így e ponton is megismeré- 
sünk korlátoltságának következménye, hogy oly tételekről 
beszélünk, melyek már nem igazak. Az, hogy a valóságot 
múlt, jelen és jövőben lepergőnek látjuk, tehát megismeré- 
sünk korlátoltságából folyik: az időbeliség maga is már 
ennek következménye. A létező világban végbemenő vál- 
tozásoknak megfelelő igazság is tehát objective tekintve, 
kívül áll az időn : nem keletkezett és nem fog eltűnni 
soha. A «mulandó» dolgokra vonatkozó igazság tehát nem 
múlandó: az ellenkező látszat csak onnan keletkezett, 
hogy magának a valóságnak múlandóságát vettük fel 
ép ama látszat alapján, melyet megismerésünk korlátoltsága 
idéz fel. 

18. Bátran kimondhatjuk tehát a 10. §-ban jelzett tételt, 
mely szerint az igazság fennállása előfeltétele a létezésnek* 
Vagyis más szóval: a létezéssel párhuzamos igazságok köré- 
ben kell keresnünk azon végső absolutumot, mely a létező 
világnak is előfeltétele. Mert ime kétségtelen, hogy a létező 
vüág maga relativum, mert feltesz valamit, ami nélkül igazán 
létező sem lehetne. Csakhogy e valami nem ontológiai mozza- 
nat, hanem érvényességi momentum: érvényes igazságrendszer. 
Nem lehet e végső absolutum, amit a létező világ előre fel- 
tesz, valami létező dolog, valami entitás: mert minden 
entitás létezése igaz s így bármennyi és bármily jellegű 
entitást is iktatunk empirikus világunk előfeltevései közé* 

végül sem juthatunk ily módon végső, egyedül önmagén 
nyugvó, más mozzanatot mér nem feltevő absolutumra, 
mert már a létezés fogalmából folyik, hogy az felteszi az 
igazság fennállását. Ezért semmiféle abszolút lény fogalmá- 
ban sem találhatjuk meg a végső absolutumot, bármily 
tulajdonságokkal is ruházzuk fel azt. Az abszolút lény 
fölött áll mindig az igazság érvényessége, mint a lény létezésé- 
nek igazsága. Ha az absolutumot isteni szellemnek is gon- 
doljuk, ez is felteszi az igazság fennállását, mint ezt helyesen 
látták azon középkori bölcselők, kik az igazságot magát úgy 
fogták fel, mint amelyet nem az istenség teremt s így nem is 
változtathat meg önkényüleg, hanem ő maga is alkalmaz- 
kodik az örök igazsághoz s annak törvényeihez. Ép ezért az 
igazság időtlenségét és érvényességét nem lehet az isteneszmére 
építeni, mint ezt Szent Ágoston óta oly gyakran megkísér- 
lették, mert hiszen az istenfogalom is már felteszi az igazság 
fennállását, mint bármely más létező s így az isteneszméből 
nem lehet az igazság fennállását igazolni és levezetni, hacsak 
a petitio principii hibájába nem akarunk esni. 

A végső absolutum tehát, melyet a correlativitas elvének 
vezérlete alatt felfedezünk a létezők világára nézve, az igaz- 
ságok örök, vagyis időtlen rendszere. Ennyiben Platón he- 
lyesen látott: egy, a valóságtól különböző változatlan mozza- 
nat nélkül magát a változó világot sem érthetjük meg, mert 
hiszen a változást kifejező Ítéleteink sem lehetnek valóban 
igazak, ha nincs örök és változatlan igazság. De nemcsak a 
valóságnak előfeltétele a változatlan igazságrendszer: min- 
den ítélet, vonatkozzék bármely tárgykörre is, feltesz végül 
már változatlan, abszolút igazságokat, vagyis a létező ismereti 
tárgyaink közül nemcsak a valóságnak, de a mathemati- 
kai tárgyakra vonatkozó ítéleteknek is előfeltétele bizo- 
nyos változatlan igazságok fennállása s ugyanez áll 
természetesen a princípiumokra is. Kiderül tehát végül, 
hogy az igazságok rendszerének fennállása a végső pree- 
suppositio, tehát a végső absolutum, melynek fennállását 
-a correlativitas elve vasszükségességgel posztulálja. Ez a 
belátás dereng még differenciálatlanul a platonizmusban, 


Digitized by 


Go^ 'gle 


Qrigiraal from 

NEW YORK PUBLIC LIBRARY 



54 


Pauler Ákos . 

az aristotelesi ápy ij fogalmában, Szent Ágoston theológiai 
igazságfogalmában, Aquinoi Szent Tamás örök isteni eszméi- 
ben, Descartes velünkszületett igazságaiban, Spinoza örök 
lex natur»-jében, Leibnitz verité de raison-jában, Kant 
koncepciójában a tiszta észről, mint az a priori mozzanatok 
forrásáról s Bolzano tanában a «Satz an sich»-ről. E gondolat- 
rendszerekben mindenütt a correlativitas elvének felismerése 
iparkodik magának utat törni s meg is sejtik a végső állás- 
pontot, melyre a minden relativumhoz absolutumot kereső 
filozófiai spekuláció végül el is jut. 

14. Az előzőkben állandóan «az igazságok rendszeréről*)- 
szólottunk, mint minden relativum végső abszolút correla- 
tumáról. Szándékosan használtuk ily differenciálatlanul az 
«igazság» fogalmát, nehogy a problémát eleinte túlságosan 
komplikáljuk. Most azonban elérkezett az ideje annak,, 
hogy az igazságok rendszerében kijelöljük azon igazságokat, 
amelyekre eminenter gondolnunk kell, midőn a végső ab- 
solutumról szólunk. 

Az érvényes igazságok két nagy csoportra oszthatók. Az 
egyikbe azok tartoznak, amelyeket függőéknek nevezhetünk, 
mert érvényük alapját egy tőlük különböző igazságban vagy 
igazságokban bírják, a másik csoportba pedig a független 
igazságok tartoznak, melyek érvényének alapja egyedül 
önmagukban van. Minden igazság végelemzésben felteszi 
azon egyetemes igazságok érvényét, amelyek már minden 
lehető igazság formális határozmányait fejezik ki. Vagyis 
minden igazság felteszi végül a logikai alapelvek érvényét, 
s így a princípiumokban pillantjuk meg a végső absolutumot, 
a keresett iayazov xaft' aürá-t, mely minden lehető rela- 
tivumnak végső abszolút correlatuma. 

Ezekben a végső, már önmagukban evidens logikai alap- 
elvekben kell magának a correlativitas élvének gyökerét is meg- 
találnunk, mert hiszen minden «magától értetődő egyetemes 
igazság)) nem lehet egyéb, mint valamely logikai alapelvnek 
változata, lévén a ((logikai alapelv» fogalmánál fogva a már 
((magától értetődő egyetemes igazság)). «A logikai alapelvek 
elméletéhez*) című akadémiai értekezésünkben három logikai 

alapelvet véltünk kimutathatónak: az azonosság elvét 
(princípium identitatis), az összefüggés elvét (princípium 
cohserentiíe) s az osztályozás elvét (princípium classificatio- 
nis). Jelen tanulmányunk utolsó feladata, hogy a correlativi- 
tas elvének gyökerét e három princípium valamelyikében 
kimutassuk. 

15. Az első logikai alapelv: az azonosság elve szerint 
«minden dolog azonos önmagával#. E tétel közvetlenül nem 
hozható összefüggésbe a correlativitas elvével, mert míg ez 
utóbbiban két különböző dolog hozatik egymással relációba, 
addig az azonosság elvében minden dolog önmagával lép 
viszonyba. De nem hozható a második logikai alapelv 
sem összefüggésbe a correlativitas elvével. Mert az előbbi 
szerint «minden dolog összefügg minden más dologgal# 
(miközben természetesen az (összefüggést# a legáltalá- 
nosabb értelemben vesszük, amidőn a különbség és 
hasonlóság is összefüggésnek vétetik), ámde a correla- 
tivitas elve nemcsak általában való összefüggést, hanem 
sajátosan a relativum és absolutum közötti szükségképi 
összefüggést fejezi ki. Az absolutum és a relativum közti 
viszonyra való célzást egyedül a harmadik logikai alapelv: 
a princicium classificationis tartalmaz. Ez elv ugyanis azt 
mondja, hogy «minden dolog osztályozható#. Époly evidens 
tételt fejez ki ez elv, mint a két előbbr princípium. Mert 
hiszen ha valaki ez elv érvényét kétségbevonja, azt állítván, 
hogy nem minden dolog osztályozható, az máris a dolgokat 
két osztályba osztaná: osztályozható és nem osztályozható 
dolgok osztályába, tehát tagadásával már elismerné azt, 
amit tagadott. A princípium classificationisban tehát az 
«osztály» és a «dolog» fogalmai correlativak. A legegyetemesebb 
osztály az, aminek minden lehető dolog alá van rendelve: 
ami tehát, mint osztály, praesuppositiója minden lehető dolog- 
nak. E legegyetemesebb osztály nyilván egyúttal abszolút 
jellegű, amennyiben minden lehető dolog előfeltétele, anélkül, 
hogy ő maga már más osztályt, illetőleg dolgot tenne fel. 
Oly legegyetemesebb osztályt, melynek minden lehető dolog 
alá van rendelve, a logikai alapélv képvisel, illetőleg a három 

logikai alapelv mindegyike ily végső osztálynak tekinthető. 
Az azonosság elve ugyanis «az önmagukkal azonos dolgok», 
az összefüggés elve «az egymással összefüggő dolgok», az 
osztályozás elve pedig «az osztályozható dolgok» classisát 
írja körül. A logikai alapelvek érvénye pedig ép azt teszi, 
hogy minden lehető dolog e három osztály mindegyikébe 
tartozik. A végső absolutum tehát az igazságok azon rend- 
szere, melyet a három logikai alapelv kifejez: ez az, amit 
minden lehető dolog érvényében feltesz. Nyilvánvaló tehát, 
hogy maga a correlativitas elve sem egyéb végelemzésben, 
mint a princípium classificationis egy formája: innen van, 
hogy a correlativitas elvének elemzése az ismereti tárgyak 
bármely osztályára nézve is végül arra az eredményre vezet, 
hogy a végső absolutum minden dologra nézve a logikai 
alapelvekben kifejezett elemi igazságok rendszere. 

